**Investors House Oyj** (vuoteen 2015 **SSK Suomen Säästäjien Kiinteistöt Oyj** ) on suomalainen kiinteistösijoitusyhtiö. Sen osake noteerataan Helsingin pörssissä. Yhtiön kotipaikka on Helsinki.

Historiaa
---------

Yhtiö toimi aiemmin nimellä *SSK Suomen Säästäjien Kiinteistöt Oyj*. SSK listautui pörssiin vuonna 1989. Arvo-osuusjärjestelmään yhtiön osakkeet siirrettiin vuonna 1998.

2000-luvulla SSK:n toiminta koostui kahden Porissa toimineen kiinteistöosakeyhtiön omistamisesta. Yhtiöistä toinen, *Kiinteistö Oy Antintori*, omisti toimisto-, hotelli- ja ravintolakiinteistön, jossa toimi muun muassa Scandic Hotels. Toinen yhtiö, *Kiinteistö Oy Toejoen City*, omisti liikekiinteistön, jota vuokrattiin vähittäiskauppaan.

Yhtiön toiminnassa tapahtui muutos sen jälkeen, kun *Maakunnan Asunnot Oy*, *Godoinvest Oy* ja *Core Capital Oy* olivat tehneet yhtiöstä julkisen ostotarjouksen, jonka seurauksena näiden yhtiöiden omistusosuus SSK:sta nousi 53 prosenttiin loppuvuonna 2014. Kauppahinta oli 5,00 €/osake. Yhtiön uudeksi nimeksi tuli *Investors House Oyj* ja sen toimintaa laajennettiin merkittävästi. Laajenemiseen kuului myös liiketoimintakauppa, jolla SSK hankki *Investors House Oy -*nimisen listaamattoman yhtiön liiketoiminnan ja nimen itselleen.

Toiminta
--------

Investors Housen liiketoiminta koostuu kahdesta segmentistä: kiinteistöt ja palvelut.

Kiinteistöpuolella yhtiö sijoittaa asuntoihin ja toimitiloihin. Lisäksi yhtiö rakennuttaa kiinteistöjä. Rakennuttamista hoitavat konserniin kuuluvat *IVH Asunnot Oy* sekä *Investors House Kodit Oy.*

Palvelupuolella yhtiö tarjoaa palveluita sijoittajille. Palveluita ovat rahastot sekä kiinteistövarallisuuden hallinta. Rahastoja tarjoaa konserniin kuuluva *Dividend House*. Kiinteistövarallisuuden hallintaa hoitaa konserniin kuuluva OVV Asuntopalvelut -ketju, joka tarjoaa asunnonvuokrauspalveluita. Yhtiöllä on myös Vuokrakas.com (Arkistoitu – Internet Archive) -niminen asuntojen markkinapaikka sekä Holda.io (Arkistoitu – Internet Archive) -palvelu vuokrauksen digitalisointiin.

Investors House on toisen pörssiyhtiön Ovaro Kiinteistösijoituksen suurin osakkeenomistaja. Investors House hankki Ovaron osake-enemmistön julkisella vaihtotarjouksella syksyllä 2017.

Investors Housen toimitusjohtaja on Petri Roininen. Hän toimii myös Ovaron hallituksen puheenjohtajana.

Yhtiön suurimmat osakkeenomistajat vuoden 2017 lopussa olivat Maakunnan Asunnot Oy (30 %), Royal House Oy (16 %), Godoinvest Oy (8 %) ja Core Capital Oy (8 %). Yhteensä yhtiöllä oli 2 514 osakkeenomistajaa.

Lähteet
-------

1. ↑  INVEST, Investors House, (FI0009900559) Nasdaq. Viitattu 24.7.2015.
2. ↑  Toimitusjohtaja Investors House.  Arkistoitu 25.7.2015. Viitattu 24.7.2015.
3. ↑  Hallitus Investors House.  Arkistoitu 25.7.2015. Viitattu 24.7.2015.
4. 1 2 3  Toimintakertomus 2015 (pdf) Investors House.  Arkistoitu 25.6.2016. Viitattu 24.7.2015.
5. ↑  Investors House Oyj Kauppalehti. Viitattu 27.8.2017.
6. ↑  Kaikki yhtiölistautumiset Pörssiin; aikajärjestys. *www.porssitieto.fi*. Viitattu 29.11.2018.
7. 1 2  Toimintakertomus 2004 SSK Suomen Säästäjien Kiinteistöt Oyj.  [vanhentunut linkki]
8. 1 2  Tilinpäätös 2014 SSK Suomen Säästäjien Kiinteistöt Oyj.  Arkistoitu 4.3.2016.
9. ↑  SSK Suomen Säästäjien Kiinteistöt Oyj uudelleensuuntaa strategiaansa  18.3.2015. SSK Suomen Säästäjien Kiinteistöt Oyj.  Arkistoitu 30.11.2018.
10. ↑  Roininen, Petri: 1-9/2018 osavuosikatsaus  29.11.2018. Investors House Oyj.  [vanhentunut linkki]
11. ↑  Investors House haluaa ostaa Orava Asuntorahaston – analyytikko pitää tarjousta houkuttelevana  21.8.2017. Taloussanomat. Viitattu 22.8.2017.
12. ↑  Investors House Oyj:n Orava Asuntorahasto Oyj:n osakkeenomistajille tekemän vaihtotarjouksen lopullinen tulos *newsclient.omxgroup.com*. Viitattu 19.12.2017.
13. ↑  Orava Asuntorahaston hallituksen järjestäytyminen (Arkistoitu – Internet Archive) 18.12.2017
14. ↑  Osakkeenomistus *Investors House*.  29.12.2017.  Arkistoitu 12.11.2018. Viitattu 23.7.2018.

Aiheesta muualla
----------------

* SSK-yhtiön osake- ja omistushistoriaa Pörssitiedon nettisivulla